
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 22.09.2026, ora 08.00 – 23.09.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 23.09.2026, ora 07.00

RÂURI 
Debitele au fost în general staționare, exceptând râurile din bazinele superioare ale Crasnei, Barcăului, Crișului Repede, Bistriței, Moldovei și Suceavei, unde au fost în creștere ușoară ca urmare a precipitațiilor înregistrate și propagării. 

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe unele râuri din bazinul râului Teleajen și mai mici (sub 30%) pe râurile din bazinele hidrografice: Tur, Lăpuș, Crasna, Barcău, Crișuri, Arieș, Moravița, Caraș, Nera, Cerna, Suceava, Râmnicu Sărat, Bârlad, bazinul inferior al Someșului, pe cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general staționare, exceptând râurile din bazinele hidrografice: Vișeu, Iza, Someșul Mare, Suceava, Moldova, Bistrița, unde vor fi în ușoară creștere ca urmare a precipitațiilor sub formă de aversă prognozate și propagării.

Sunt posibile creșteri izolate de niveluri și debite și pe unele râuri mici din zonele de deal și de munte din nordul, centrul și estul țării ca urmare a precipitațiilor prognozate.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în ţară (secţiunea Baziaş) în intervalul 22-23.09.2026 a fost staționar, având valoarea de 1600 m3/s, sub media multianuală a lunii septembrie (3800 m3/s). 

În aval de Porțile de Fier debitele au fost în creștere pe sectoarele Gruia –Calafat și Giurgiu–Galați și staționare pe sectoarele Bechet–Zimnicea și Isaccea–Tulcea.

Debitul la intrarea în ţară (secţiunea Baziaş) va fi staționar (1600 m3/s).

În aval de Porțile de Fier debitele vor fi în creștere pe sectoarele Gruia–Turnu Măgurele și Oltenița-Isaccea și staționare pe sectorul Zimnicea-Giurgiu și la Tulcea.

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 22.09.2026, ora 10.00 –23.09.2026, ora 06.00 

Este în vigoare până pe data de 24.09.2026, la ora 10:00, mesajul de INFORMARE METEOROLOGICĂ din atenţionarea meteorologică nr. 162, vizând intensificări ale vântului, răcire accentuată și ploi moderate cantitativ în toată țara: ,,temporar vântul va avea intensificări, luni (21 septembrie) în cea mai mare parte a țării, iar marți (22 septembrie) în Oltenia, local în Banat, Muntenia și la munte. Vor fi viteze în general de 45...55 km/h, iar în zona montană înaltă de 70...80 km/h. Valorile termice vor scădea accentuat (în medie cu 8...12 grade), vremea devenind rece pentru această perioadă, luni în jumătatea de nord a teritoriului, iar marți și miercuri și în cea de sud. În general, maximele termice se vor situa între 14 și 21 de grade, iar minimele din nopțile de marți spre miercuri (22/23 septembrie) și miercuri spre joi (23/24 septembrie) vor fi cuprinse între 2 și 11 grade, cu cele mai scăzute valori în depresiuni, unde vor fi condiții pentru brumă. Vor fi perioade cu averse, temporar însoțite de descărcări electrice, luni în nord, centru, est și sud-est, apoi și în rest. Izolat va cădea grindină, în seara zilei de luni în special în sud-est, iar marți după-amiază în sud. Se vor acumula cantități de apă de 10...15 l/mp și pe arii restrânse de 20...30 l/mp. Din noaptea de luni spre marți, la munte, în special la altitudini de peste 1700 m, trecător vor fi și precipitații sub formă de măzăriche, lapoviță și ninsoare.”

În ţară vremea s-a răcit accentuat în sud și sud-est, însă valorile termice au continuat să scadă și în regiunile intracarpatice, astfel că în mare parte a teritoriului s-au situat sub normele perioadei (abateri negative de până la 7...9 grade în centru și la munte). Cerul a avut înnorări persistente în centrul țării și temporare în celelalte regiuni. Au fost ploi, mai ales averse, pe arii extinse în Banat, Crișana, Maramureș și Transilvania, local în Oltenia și

Muntenia, pe suprafețe mai mici în Moldova, iar seara și noaptea și în sudul Dobrogei. Pe alocuri, în orele după-amiezii, ploile au fost însoțite de descărcări electrice în regiunile vestice și sudice și cu totul izolat au fost căderi de grindină de mici dimensiuni, confirmate din surse externe pentru județele Bihor, Gorj și Dolj. La munte, la altitudini de peste 1800 m, au fost precipitații slabe sub formă de lapoviță și ninsoare. Au fost cantități de apă în general de 2...10 l/mp, iar în județul Călărași pe alocuri de 15...20 l/mp (conform datelor radar). Vântul a suflat slab și moderat, cu intensificări în zona montană înaltă (local cu viteze de 50...60 km/h, iar în vestul Carpaților Meridionali temporar de 90...100 km/h) și pe arii restrânse în vestul și în sudul teritoriului (rafale în general de 45...50 km/h), mai ales de scurtă durată, asociat averselor (în județul Ialomița izolat a fost consemnată vijelie). Temperaturile maxime s-au încadrat între 11 grade la Huedin și 23 de grade la Caracal, Roșiori de Vede, Turnu Măgurele, Alexandria și Zimnicea, iar la ora 6 valorile termice erau cuprinse între 3 grade la Câmpeni și Curtea de Argeș și 16 grade la Constanța-dig. S-a semnalat izolat ceață la începutul intervalului în partea central-vestică a Moldovei, iar spre sfârșitul acestuia în Banat, Crișana și Transilvania.

Observație: în intervalul de diagnoză au fost în vigoare 7 mesaje de atenționare cod galben pentru fenomene meteorologice periculoase imediate, 4 pentru manifestări de instabilitate atmosferică emise de către CNPM București pentru Muntenia, 2 pentru intensificări ale vântului emise de către SRPV Timișoara și 1 pentru ceață cu vizibilitate redusă emis de către SRPV Bacău. 

La Bucureşti vremea s-a răcit accentuat, astfel că valorile termice s-au situat ușor sub normele perioadei. Cerul a fost temporar noros și mai ales în orele serii au fost averse slabe (în jurul a 1 l/mp). Vântul a suflat slab și moderat. Temperatura maximă a fost de 21 de grade la Afumați și 22 de grade la Filaret și Băneasa, iar la ora 6 se înregistrau 10 grade în

Băneasa, 12 grade la Filaret și 13 grade la Afumați. 

3. Prognoza meteorologică în intervalul 23.09.2026, ora 09.00-24.00.2026, ora 9.00
În ţară vremea va fi în continuare rece, local deosebit de rece în jumătatea nordică a teritoriului, raportat la ultima decadă a lunii septembrie. Temperaturile maxime se vor încadra între 12 grade în estul-sud-estul Transilvaniei și 22 de grade în Lunca Dunării, iar cele minime între vor fi cuprinse între 3 grade în depresiuni și în dealurile subcarpatice și 13 grade pe litoral. Cerul va fi variabil, temporar cu înnorări, averse (cantități de apă de 1...5 l/mp și izolat de peste 15 l/mp) și descărcări electrice, mai ales ziua, în zonele de munte și în Maramureș, în cea mai mare parte a Transilvaniei și Moldovei și pe arii restrânse în celelalte regiuni. La altitudini în general de peste 1800 m, trecător vor mai fi precipitații slabe sub formă de lapoviță și ninsoare. Vântul va sufla slab și moderat, cu unele intensificări în zona montană înaltă, în special în Carpații Meridionali și de Curbură, unde vor fi rafale în general de 60...70 km/h, dar trecător și în sud-vestul și estul teritoriului, cu viteze de 35...45 km/h. Mai ales noaptea, în estul Transilvaniei și izolat în rest se va forma ceață.

La Bucureşti vremea va fi rece, îndeosebi dimineața și noaptea. Cerul va avea înnorări mai ales ziua, când vor fi averse slabe (cantități de apă de 1...2 l/mp). Vântul va sufla slab și moderat. Temperatura maximă va fi de 20...21 de grade, iar cea minimă de 7...9 grade.

II. CALITATEA APELOR

Nu au fost semnalate evenimente deosebite.
III. CALITATEA MEDIULUI

1. În domeniul aerului
A.N.M.A.P.-D.J.M. Dâmbovița informează că în data de 21.09.2026, la ora 22:34, a fost semnalat un incendiu pe raza comunei Băleni, în care au ars aproximativ 2 tone de deșeuri menajere depozitate necontrolat și vegetația uscată de pe o suprafață de cca 40 mp. Incendiul a fost stins de către echipajele I.S.U. Dâmbovița în jurul orei 23:17.

Agenţia Naţională pentru Mediu și Arii Protejate informează că din rezultatele analizelor efectuate în data de 21.09.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţia cu indicativul TL-3 (orașul Isaccea).
2. În domeniul solului şi vegetaţiei 

Garda Forestieră Râmnicu Vâlcea informează despre producerea unui incendiu în data de 19.09.2026, la ora 15:00, în zona localității Marmanu, pe raza Ocolului Silvic Șimian, jud. Mehedinți. Acesta a afectat o suprafață de 6,39 ha de litieră și a fost stins în data de 19.09.2026, la ora 22:30, de către personalul silvic, pompierii militari, polițiști și cetățeni.

Garda Forestieră Râmnicu Vâlcea informează despre producerea unui incendiu în data de 18.09.2026, la ora 18:00, în zona localității Bălcești, pe raza Ocolului Silvic Bălcești, jud. Vâlcea (cauza-extinderea focului folosit la curățarea vegetației). Acesta a afectat o suprafață de 0,5 ha de litieră și a fost stins în data de 18.09.2026, la ora 21:30, de către personalul silvic, pompierii militari, polițiști și cetățeni.

Garda Forestieră Râmnicu Vâlcea informează despre producerea unui incendiu în data de 21.09.2026, la ora 17:30, în zona localității Tetoiu, pe raza Ocolului Silvic Bălcești, jud. Vâlcea. Acesta a afectat o suprafață de 2 ha de litieră și a fost stins în data de 21.09.2026, la ora 21:45, de către personalul silvic, pompierii militari, pompierii civili și cetățeni.

Garda Forestieră Râmnicu Vâlcea informează despre producerea unui incendiu în data de 20.09.2026, la ora 20:00, în zona municipiului Calafat, pe raza Ocolului Silvic Calafat, jud. Dolj. Acesta a afectat o suprafață de 2 ha de litieră și a fost stins în data de 20.09.2026, la ora 23:55, de către personalul silvic, pompierii militari, polițiști și cetățeni.

Garda Forestieră Timișoara revine cu informații despre incendiul izbucnit în data de 16.09.2026, la ora 21:00, în zona localității Topleț, pe raza Ocolului Silvic Băile Herculane, jud. Caraș-Severin (cauza-propagarea focului folosit la curățarea vegetației). Suprafața afectată în data de 22.09.2026 este de 207,5 ha de litieră, personalul silvic și pompierii militari intervin în continuare pentru stingere, se va reveni cu informații.

Garda Forestieră Timișoara revine cu informații despre incendiul izbucnit în data de 17.09.2026, la ora 17:01, în zona localității Băile Herculane, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată în data de 22.09.2026 este de 167,86 ha de litieră, personalul silvic și pompierii militari intervin în continuare pentru stingere asistați de patru elicoptere Black Hawk, care au efectuat 152 de aruncări de apă. Se va reveni cu informații. 

3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.
4. 
În municipiul Bucureşti

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

